钦定古今图书集成/明伦汇编/氏族典/第154卷 > 《廖用贤尚友录》 > 温素知
## 钦定古今图书集成/明伦汇编/氏族典/第154卷 > 《廖用贤尚友录》 > 温素知

按《山西通志》：“素知，字忠赤，闻喜人，天启恩贡。沉毅有
气节。初授华阴知县，调郃阳。值岁荒，停征敛，止讼狱。
县北山接澄城界，盗贼盘据，密授方略，歼其魁，馀解
散。时三春不雨，流贼临境，率民登埤，七昼夜不遑寝
食。以劳瘁卒于官。”